Հայաստանի մէջ աննախադէպ երեւոյթ է, որ գործարարը ի°նք առաջարկէ հովանաւորել արուեստը, այն ալ ոչ թէ երգարուեստը, որ կրնայ շահոյթ ապահովել, այլ խօսքարուեստը, որմէ որոշ չափով հեռացած է հայ հանդիսատեսը: Այսինքն՝ ասմունքի երեկոյ կազմակերպելով, հովանաւորներու նպատակն էր վերականգնել հայ հանդիսատեսի մտերմութիւնը պոէզիայի հետ եւ պէտք է վկայել, որ անոնք հասան իրենց նպատակին: